ব্রহ্মবৈবর্ত পুরাণ
"ব্রহ্মবৈবর্ত পুরাণ" গ্রন্থের ভিন্ন একটি পাঠ সম্ভবত খ্রিস্টীয় ১ম সহস্রাব্দের শেষভাগে প্রচলিত ছিল। তবে এই গ্রন্থের অধুনা-প্রচলিত পাঠটি সম্ভবত খ্রিস্টীয় ১৫শ বা ১৬শ শতাব্দীতে ভারতীয় উপমহাদেশের বাংলা অঞ্চলে লিখিত হয়। "ব্রহ্মকৈবর্ত পুরাণ" নামে পরিচিত একটি প্রায় সমোচ্চারিত শিরোনামবিশিষ্ট গ্রন্থেরও অস্তিত্ব রয়েছে। এটি সম্ভবত দক্ষিণ ভারতের কোনো অঞ্চলে পরিমার্জিত হয়। এই পুরাণের অনেকগুলি পাঠ পাওয়া যায়। পাঠভেদে এই পুরাণের অধ্যায়সংখ্যা ২৭৪ বা ২৭৬। সব কটি পাঠকেই "ব্রহ্মবৈবর্ত পুরাণ" বা "ব্রহ্মকৈবর্ত পুরাণ" গ্রন্থের অংশ বা পাণ্ডুলিপি বলে দাবি করা হয়।
শাক্তধর্মের ইতিহাস
মহাকাব্যের পাশাপাশি "পুরাণ" (যা মূলত গুপ্ত যুগে অর্থাৎ, ৩০০-৬০০ খ্রিষ্টাব্দের মধ্যে রচিত) নামে পরিচিত আখ্যান-মূলক ধর্মগ্রন্থগুলি "হিন্দুধর্মের সকল বিষয় ও বিভাগ সম্পর্কে আমাদের অবহিত করে। হিন্দু পুরাণ, ধর্মতত্ত্ব ও বহুদেববাদ, ঈশ্বরপ্রীতি, ধর্ম ও কুসংস্কার, উৎসব, অনুষ্ঠান ও অনুশাসন সম্পর্কে পুরাণে যা লেখা আছে, তা আর কোথাও লেখা নেই।"